בס"ד כד סיון תשפב חכמים אסרו לשוט על פני המים גזירה שמא יעשה חבית של שייטין (גזירת שיטה). במילים יותר מובנות, אסור לשחות בשבת במקום שאתה צף עם הרגלים מהקרקע, שמא יתקן רפסודה לצוף עימה. וכל זה שייך דווקא בנהר, או מה שדומה לו – כשאין שפה לבריכה. אבל אם יש שפה לבריכה שבבית מותר. כי על ידי השפה שסביב זה נותן הרגשה שאין כאן נהר אלא כלי, והשוחה בכלי אין חשש שיתקן רפסודה. ולכן התירו לצורף טבילה או למצטער וכו'. כל מה שהתירו זה רק מה שמוכרח ולא לבלות ולהתענג וכל שכן שלא לשחות ולא לעשות תרגילי שחיה והתעמלות מים, שזה אסור משום עובדין דחול. וכמובן צריך להיזהר מסחיטת שיער ויותר חמור סחיטת בגדים, שכידוע שרייתו זהו כיבוסו ועלול להיות כאן איסור דאורייתא. כמובן שלגבי השאלה – כל המקום לשאלה – זה בלי בגדים, או בבגד סנטטי גמור (אף החוטי תפירה שבו), אחרת יש חשש כאן לאיסור דאורייתא וכנ"ל. נראה לי להחמיר לכתחילה, כדאי שהילדים ידעו שהיום שבת וזה מעשה חול ויש כאן זילותא דשבת. ובכל זאת מי שירצה להקל לילדיו יש לו על מי שיסמוך (הסוגיה היא דרבנן, וכידוע כשיש מחלוקת לגבי הגדולים בדבר שהוא אסור מדרבנן, לקטן ניתן להקל לכתחילה. על פי דברי הבית יוסף באורח חיים סימן רסט). כל טוב סלה.